
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1122 


8 Αυγούστου 2003 


ΑΠΟΦΑΣΕΙ Σ 

Αριθ. 257543 

Συμπληρωματικά μέτρα εφαρμογής του Καν. (ΕΚ) 
1148/2001 της Επιτροπής των Ε.Κ. σχετικά με τους ελέγ¬ 
χους τήρησης των προδιαγραφών εμπορίας που εφαρ¬ 
μόζονται στον τομέα των νωπών οπωροκηπευτικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΑΝΑΠΤΥΞΗΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 22 του Ν. 992/1979 «Περί οργανώσεως 
των Διοικητικών Υπηρεσιών δια την εφαρμογή της Συνθή¬ 
κης Προσχώρησης της Ελλάδος ειςτας Ευρωπαϊκός Κοι¬ 
νότητας και ρυθμίσεως συναφών θεσμικών και οργανωτι¬ 
κών θεμάτων» (ΦΕΚ 280/Α/21.12.79). 

β) Του άρθρου 1 παρ. 1,2 και3του Ν. 1338/1983 εφαρ¬ 
μογή του Κοινοτικού Δικαίου (Α' 34), όπως τροποποιήθη¬ 
κε από το άρθρο 6 του Ν. 1440/1984 «Συμμετοχή της Ελ¬ 
λάδας στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ « (Α' 70) και 
το άρθρο 65 του Ν. 1892/1990 «Για τον εκσυγχρονισμό και 
την ανάπτυξη και άλλες διατάξεις» (ΑΊ01). 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137) όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των επιμελητηρίων, τροποποίηση διατάξεων του 
Ν. 1721 /1987 γιατον εκσυγχρονισμό των επαγγελματικών 
οργανώσεων και εμπόρων βιοτεχνών και λοιπών επαγ¬ 
γελματικόν και άλλες διατάξεις» (Α' 154) και τροποποιήθη¬ 
κε με το άρθρο 1 παρ. 2α του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α' 38). 

δ) Του άρθρου 1 του Ν. 3475/1955 «Περίτυποποιήσεως 
νωπών αγροτικών προϊόντων» (Α' 353). 

ε) Των άρθρων 12 έως 18 του ΝΔ 3999/59 «Περί ελέγχου 
του εξαγωγικού εμπορίου και άλλων τινών διατάξεων» (Α' 
230). 

στ) Των άρθρων 13 έως και 19 του Ν. 4035/60 «Περιμέ¬ 
τρων επέκτασης και βελτίωσης των δενδροκηπευτικών 
καλλιεργειών και άλλων τινών διατάξεων» (Α' 15). 


ζ) Του άρθρου 17 του Ν. 2732/99 (Α' 154) «Διεπαγγελ- 
ματικές Οργανώσεις και ρύθμιση θεμάτων αρμοδιότητας 
Υπουργείου Γεωργίας». 

η) Το Ν. 2503/1997 (Α' 107) «Διοίκηση, οργάνωση, στε- 
λέχωση της περιφέρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις». 

θ) Το Π.Δ. 397/88 «Οργανισμός του Υπ. Εμπορίου», 
όπως τροποποιήθηκε και ισχύει και το Π.Δ. 27/96 «Συγχώ¬ 
νευση των Υπ. Τουρισμού - Βιομηχανίας - Ενέργειας - Τε¬ 
χνολογίας και Εμπορίου στο Υπ. Ανάπτυξης». 

ι) Το Β.Δ. 427/70 (Α' 140) «Περίτεχνολογικής εποπτείας 
και τεχνολογικού ελέγχου των γεωργικών βιοτεχνικών και 
βιομηχανικών επιχειρήσεων». 

ια)Το Π.Δ. 227/87 (Α’ 100) «Χαρακτηρισμός βιοτεχνικών 
και βιομηχανικών επιχειρήσεων ως γεωργικών». 

ιβ) Το Ν. 2741/99 «Ενιαίος Φορέας Ελέγχου Τροφίμων, 
άλλες ρυθμίσεις θεμάτων αρμοδιότητας του Υπ. Ανάπτυ¬ 
ξης και λοιπές διατάξεις» όπως ισχύει. 

2. Τον Καν. (ΕΚ) 1148/2001 της Επιτροπής (1 156/2001) 
«Σχετικά με τους ελέγχους τήρησης προδιαγραφών 
εμπορίας που εφαρμόζονται στον τομέα νωπών οπωρο¬ 
κηπευτικών» όπως τροποποιήθηκε με τον Καν. (ΕΚ) 
2379/2001 (I 321/15) και τον Καν. (ΕΚ) 2540/2001 
(1341/79). 

3. Τον Καν. (ΕΚ) 2200/96του Συμβουλίου (1297/1) «Σχε¬ 
τικά με την κοινή οργάνωση των αγορών στον τομέα των 
οπωροκηπευτικών» όπως τροποποιήθηκε με τον Καν. 
(ΕΚ) 857/1999του Συμβουλίου ( 1 108/91). 

4. Του άρθρου 36του Π.Δ. 402/88 (ΦΕΚ 187/Α/88) «Περί 
Οργανισμού του Υπουργείου Γεωργίας», όπως τροποποι¬ 
ήθηκε και ισχύει (Α' 187). 

5. Το Π.Δ. 326/98 (Α' 221) όπως τροποποιήθηκε με το 
Π.Δ. 298/2000 «Μητρώο Εμπόρων Νωπών Οπωροκηπευ¬ 
τικών « (Α' 240). 

6. Το Π.Δ. 344/2000 (Α' 297) «Άσκηση του επαγγέλματος 
του Γεωτεχνικού». 

7. Την 399580/30.10.2001 απόφαση του Πρωθυπουρ¬ 
γού και του Υπ. Γεωργίας «Ανάθεση αρμοδιοτήτων στους 
Υφυπουργούς Γεωργίας Ευάγγ. Αργύρη και Φώτη Χατζη- 
μιχάλη», ΦΕΚ 1479/Β/31.10.2001. 

8. Την αριθμ. πρωτ. ΔΙΔΚ/Φ. 1/2/22875/31.10.2001 (ΦΕΚ 
1480/Τ.Β/31.10.2001) κοινή απόφαση του Πρωθυπουρ¬ 
γού και του Υπουργού Εσωτερικών Δημόσιας Διοίκησης 
και Αποκέντρωσης «Ανάθεση αρμοδιοτήτων του Υπουρ- 

γού Εσωτερικών Δημόσιας Διοίκησης και Αποκέντρωσης 
στους Υφυπουργούς Εσωτερικών Δημόσιας Διοίκησης 
και Αποκέντρωσης Στ. Μπένο και Λ. Παπαδήμα». 

9. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ985/Β/16.7.2003). 

10. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατικού 
προϋπολογισμού, το ύψος της οποίας δεν μπορεί να υπο¬ 
λογιστεί επακριβώς, αποφασίζουμε: 

Άρθρο 1 
Σκοπός 

Με την παρούσα απόφαση καθορίζονται τα αναγκαία 
συμπληρωματικά μέτρα εφαρμογής του Καν. (ΕΚ) 
1148/2001 της Επιτροπής της 12ης Ιουνίου 2001 σχετικά 
με τους ελέγχους τήρησης των προδιαγραφών εμπορίας 
που εφαρμόζονται στον τομέα των νωπών οπωροκηπευ- 
τικών (ΕΕ Ι_. 156/9της 13.6.2001). 

Το Υπουργείο Γεωργίας πραγματοποιεί, σε όλα τα στά¬ 
δια της εμπορίας, καθώς και κατά την μεταφορά, τους 
ελέγχους τήρησης των προδιαγραφών εμπορίας, που 
προβλέπονται στον ΤΙΤΛΟ I του ΚΑΝ (ΕΚ) 2200/96 του 
Συμβουλίου και οι οποίες είναι σύμφωνες με τα πρότυπα, 
που προβλέπονται από τους σχετικούς Κοινοτικούς Κα¬ 
νονισμούς, καθώς και με τις διατάξεις του ΚΑΝ (ΕΚ) 
1148/01 της Επιτροπής και της παρούσας απόφασης. 

Άρθρο 2 

Αρμόδιες Αρχές Ελέγχου 

1. Αρμόδιες Αρχές Ελέγχου σύμφωνα μετο άρθρο 2του 
ΚΑΝ (ΕΚ) 1148/01 της Επιτροπής ορίζονται: 

α) Η Δ/νση Μεταποίησης, Τυποποίησης και Ποιοτικού 
Ελέγχου Γεωργικών Προϊόντων Φυτικής Προέλευσης 
(Δ/νση Μ.Τ. & Π.Ε.) του Υπουργείου Γεωργίας ως Αρχή 
Συντονισμού των Ελέγχων. 

β) «Οργανισμοί Ελέγχου» 

ί) Τα Περιφερειακά Κέντρα Προστασίας Φυτών και Ποι¬ 
οτικού Ελέγχου Προϊόντων Φυτικής Προέλευσης 
(Π.Κ.Π.Φ. & Π.Ε.) του Υπουργείου Γεωργίας για την περι¬ 
φέρεια δικαιοδοσίας του, έκαστο. 

ϋ) Οι Διευθύνσεις Γεωργίας - Αγροτικής Ανάπτυξης των 
Νομαρχιακών Αυτοδιοικήσεων, για την περιφέρεια δικαι¬ 
οδοσίας της, εκάστη. 

γ) Χρέη αρχής τοπικού συντονισμού εκτελούν τα 
Π.Κ.Φ.Ε. & Π.Ε., έκαστο για τις Δ/νσεις Γεωργίας - Αγρο¬ 
τικής Ανάπτυξης των Νομαρχιακών Αυτοδιοικήσεων που 
υπάγονται στη δικαιοδοσία του. 

2. Οι έλεγχοι συμμόρφωσης προς τους κανόνες καταλ- 
ληλότηταςτου Καν. (ΕΚ) 1148/2001 της Επιτροπής: 

α) Διενεργούνται από τις Δ/νσεις Γ εωργίας - Αγροτικής 
Ανάπτυξης των Νομαρχιακών Αυτ/σεων. Προς τούτο, με 
απόφαση της Νομαρχιακής Αυτ/σης, σε κάθε Δ/νση Γε¬ 
ωργίας - Αγροτικής Ανάπτυξης ορίζονται ο τακτικός ελε¬ 
γκτής, ο αναπληρωτής του και οι επικουρικοί ελεγκτές 
σύμφωνα δε μετο Παράρτημα IV παραγ. 1 στοιχείο β) του 
ΚΑΝ (ΕΚ) 1148/2001 της Επιτροπής και ένας εξ αυτώντων 
ελεγκτών διενεργεί τον εκάστοτε έλεγχο. Προς τούτο τη¬ 
ρούνται ημερολόγιο καθώς και οι εκτός έδρας μετακινή¬ 
σεις και τα πρακτικά ελέγχων μετά των σχετικών αριθμών 
των πιστοποιητικών (στις περιπτώσεις που εκδίδονται). Οι 
αποφάσειςτων Νομαρχιακών Αυτ/σεων, καιτων Π.Κ.Π.Φ. 


& Π.Ε κοινοποιούνται στη Δ/νση Μ.Τ. & Π.Ε. 

β) Συντονίζονται και εποπτεύονται σε περιφερειακό επί¬ 
πεδο, από τα Π.Κ.Π.Φ. & Π.Ε. σύμφωνα μετο Π.Δ. 402/88 
(άρθρο 36). 

Στις περιπτώσεις ανάγκης ο έλεγχος σε Β' βαθμό (επα¬ 
νέλεγχος) όπου απαιτείται διενεργείται σύμφωνα με τα 
οριζόμενα στο Π.Δ. 402/88. 

γ) Ως ποιοτικοί ελεγκτές των ανωτέρω εδαφίων (α) και 
(β) της παρούσης παραγράφου ορίζονται γεωπόνοι σύμ¬ 
φωνα μετο άρθ. 8του ΠΔ344/29.12.2000, (ΦΕΚΑ'297). 

3. Σε επίπεδο χώρας ο γενικός συντονισμός του συστή¬ 
ματος ελέγχου που απαιτείται από την εφαρμογή του 
ΚΑΝ (ΕΚ) 1148/2001 της Επιτροπής, στο σύνολό του και 
κυρίως ο συντονισμός μεταξύ των Π.Κ.Π.Φ. & Π.Ε. και οι 
επαφές με τις αρχές συντονισμού των άλλων ΚΜ της Κοι¬ 
νότητας και των τρίτων χωρών, γίνεται από τη Δ/νση Μ.Τ. 
& Π.Ε. του Υπουργείου Γ εωργίας σε συνεργασία με άλλες 
συναρμόδιες Υπηρεσίες εφ’ όσον κρίνεται αναγκαίο. 

4. Οι εν λόγω έλεγχοι του ΚΑΝ (ΕΚ) 1148/2001 της Επι¬ 
τροπής αφορούν την εφαρμογή της Κοινής Οργάνωσης 
της Αγοράς (ΚΟΑ) των νωπών οπωροκηπευτικών (ΚΑΝ 
(ΕΚ) 2200/96 του Συμβουλίου) στα πλαίσια της Κοινής Γε- 
ωργικής Πολιτικής που ασκείται αρμοδίως από τον 
Υπουργό Γ εωργίας. 

Άρθρο 3 

Βάση δεδομένων (Μητρώο) των συναλλασσομένων 

1. Η βάση δεδομένων (Μητρώο) των συναλλασσομένων 
στον τομέα των νωπών οπωροκηπευτικών, σύμφωνα με 
το πρώτο εδάφιο της παραγ. 1 του άρθρου 3 του ΚΑΝ (ΕΚ) 
1148/01 της Επιτροπής, καταρτίζεται και τηρείται στο 
Υπουργείο Γ εωργίας από την Αρχή Συντονισμού του άρ¬ 
θρου 2 της παρούσας απόφασης. 

2. Στη βάση δεδομένων υπόχρεοι προς εγγραφή είναι οι 
συναλλασσόμενοι που ορίζονται στο δεύτερο εδάφιο της 
παραγ. 1 του άρθρου 3 του ΚΑΝ (ΕΚ) 1148/01 της Επι¬ 
τροπής. 

Ως συναλλασσόμενος νοείται κάθε φυσικό ή νομικό 
πρόσωπο που έχει στην κατοχή του νωπά οπωροκηπευτι¬ 
κά που αποτελούν αντικείμενο προδιαγραφών εμπορίας 
με σκοπό την έκθεσή τους προς πώληση, τη διάθεσή τους 
προς πώληση, την πώλησή τους ή την κατ’ οποιονδήποτε 
άλλο τρόπο εμπορία τους, για λογαριασμό του ή για το 
λογαριασμό τρίτου, στο έδαφος της Κοινότητας ή/και με 
σκοπό την εξαγωγή τους προς τρίτες χώρες. 

3. Η βάση δεδομένων αποτελεί την συνέχεια του μη¬ 
τρώου εμπόρων του καταργούμενου ΚΑΝ (ΕΚ) 2251/92 
της Επιτροπής και απαρτίζεται από τους εξής κλάδους: 

α) ΕΞΑΓΩΓΕΑΣ - ΑΠΟΣΤΟΛΕΑΣ 

Εξαγωγείς προς τρίτες χώρες και/ή αποστολείς προς 
χώρες Κ.Μ. της Ε.Ε νωπών οπωροκηπευτικών. 

Αυτούς τους εμπόρους τους διακρίνουμε σε: 

Α) Εμπόρους οι οποίοι έχουν ιδιόκτητα τυποποιητήρια - 
συσκευαστήρια ή χρησιμοποιούν ενοικιαζόμενα και δια¬ 
θέτουν τις απαραίτητες ψυκτικές ή μη αποθηκευτικές 
εγκαταστάσεις κατά περίπτωση, έχουν τις προϋποθέσεις 
εγγραφής στο Μητρώο Εμπόρων (Π.Δ. 326/98 όπως τρο¬ 
ποποιήθηκε με το Π.Δ. 298/2000) και ανήκουν στην κατη¬ 
γορία εμπόρων του προθέματος Α. 

Β) Εμπόρους οι οποίοι δεν διαθέτουν τις ανωτέρω εγκα¬ 
ταστάσεις και έχουν τις προϋποθέσεις εγγραφής στο Μη¬ 
τρώο Εμπόρων (Π.Δ. 326/98 όπως τροποποιήθηκε μετο 

Π.Δ. 298/2000) και ανήκουν στην κατηγορία εμπόρωντου 
προθέματος Β. 

β) ΕΙΣΑΓΩΓΕΑΣ - ΠΑΡΑΛΗΠΤΗΣ 

Έμποροι οι οποίοι εισάγουν από τρίτες χώρες και/ή πα- 
ραλαμβάνουν από άλλα Κράτη - Μέλη Ν.Ο. (Νωπά Οπω¬ 
ροκηπευτικά) για την εγχώρια αγορά. 

Αυτοί διακρίνονται σε: 

Α) Εμπόρους που διαθέτουν κατάλληλους αποθηκευτι¬ 
κούς χώρους και ψυγεία ανάλογα με το προϊόν, στις περι¬ 
πτώσεις δε ανασυσκευασιών ή μικροσυσκευασιών τον 
κατάλληλο εξοπλισμό. 

Β) Εμπόρους που δεν διαθέτουν τις ανωτέρω εγκατα¬ 
στάσεις. 

γ) ΕΜΠΟΡΟΣ ΕΓΧΩΡΙΑΣ ΑΓΟΡΑΣ 

Έμποροι διακινητές Ν.Ο. στην εγχώρια αγορά. 

Αυτούς τους διακρίνουμε σε: 

Α. Εμπόρους οι οποίοι διαθέτουν εγκαταστάσεις τυπο¬ 
ποίησης - συσκευασίας ιδιόκτητες ή ενοικιαζόμενες και 
διαθέτουν επίσης τις απαραίτητες ψυκτικές ή μη αποθη¬ 
κευτικές εγκαταστάσεις. 

Β. Εμπόρους που δεν διαθέτουν τις ανωτέρω εγκατα¬ 
στάσεις: 

Οι ανωτέρω κλάδοι Α & Β διακρίνονται σε: 

I) Εμπόρους χονδρικού εμπορίου που διακινούν προϊό¬ 
ντα προς εμπόρους χονδρικής ή και λιανικής πώλησης: 

- Έμποροι κεντρικών λαχαναγορών, 

- Έμποροι εκτός κεντρικών λαχαναγορών κ.λπ., 

II) Εμπόρους λιανικού εμπορίου που διαθέτουντο προϊ¬ 
όν απευθείας στον καταναλωτή: 

- καταστήματα με είδη διατροφής (αλυσίδες καταστη¬ 
μάτων - ευρθΓ πΐ3ΐΊ<Θΐ5, κ.α.) 

- ειδικά καταστήματα (μανάβικα καταστήματα εδωδί¬ 
μων κ.λπ. ειδών) 

- οργανωμένες αγορές πώλησης οπωρ/κών (λαϊκές 
αγορές) 

- πλανόδιοι ή υπαίθριοι έμποροι. 

δ) ΠΑΡΑΓΩΓΟΣ 

- Περιλαμβάνει τους συναλλασσομένους οι οποίοι είναι 
οι ίδιοι παραγωγοί των προϊόντων και τα πωλούν προς 
λιανοπωλητές και οργανωμένες αγορές χονδρικής πώλη¬ 
σης απ’ ευθείας ή με τη μεσολάβηση των εμπόρων της 
αγοράς τους οποίους αμοίβουν με προμήθεια επί της τι¬ 
μής πώλησης. 

Στην κατηγορία αυτή δεν περιλαμβάνονται οι συναλ¬ 
λασσόμενοι παραγωγοί οι οποίοι πωλούν απ’ ευθείας τα 
προϊόντα τους στους λιανοπωλητές σε περιστασιακές 
αγορές χονδρικής πώλησης που λειτουργούν πλησίον 
των τόπων παραγωγής. 

- Περιλαμβάνει τους συναλλασσομένους οι οποίοι είναι 
οι ίδιοι παραγωγοί των προϊόντων και τα πωλούν στον κα¬ 
ταναλωτή σε οργανωμένες αγορές λιανικής πώλησης 
οπωροκηπευτικών (Λαϊκές αγορές). 

Στην κατηγορία αυτή δεν περιλαμβάνονται οι συναλ¬ 
λασσόμενοι παραγωγοί οι οποίοι πωλούν απ’ ευθείας τα 
προϊόντα τους στον καταναλωτή στον τόπο της εκμετάλ¬ 
λευσης σε μικρές ποσότητες για να καλύπτουν τις προ¬ 
σωπικές ανάγκες του καταναλωτή. 

ε) ΑΛΛΟΣ ΣΥΝΑΛΛΑΣΣΟΜΕΝΟΣ 

Έμποροι οι οποίοι είτε δεν είναι εγκατεστημένοι στη χώ¬ 
ρα μας σύμφωνα με την παραγ. 4 του άρθρου 3 του ΚΑΝ 
(ΕΚ) 1148/01 της Επιτροπής, είτε είναι εγκατεστημένοι 
στην Ελλάδα, αλλά δεν εντάσσονται σε ένα απότους ανω¬ 
τέρω κλάδους, που περιλαμβάνονται ανωτέρω, ενώ 


ασκούν καθ’ οποιονδήποτε τρόπο δραστηριότητες που 
περιλαμβάνονται στο δεύτερο εδάφιο της παραγ. 1 του 
άρθρου 3 του ΚΑΝ (ΕΚ) 1148/01 της Επιτροπής. 

4. Στη βάση δεδομένων καταχωρούνται για κάθε συ- 
ναλλασόμενοτα εξής στοιχεία, σύμφωνα με την παραγ. 3 
του άρθρου 3 του Καν. (ΕΚ) 1148/01 της Επιτροπής: 

α) Ο αριθμός εγγραφής 

Γιατους συναλλασσόμενους του κλάδου (α) της παραγ. 
3 του παρόντος άρθρου, ο αριθμός εγγραφής στη βάση 
δεδομένων ταυτίζεται με τον αριθμό εγγραφής στο Μη¬ 
τρώο Εμπόρων Νωπών Οπωροκηπευτικών. 

β) Το ονοματεπώνυμο ή η επωνυμία και ο διακριτικός 
τίτλος. 

γ) Η έδρα με τη διεύθυνση. 

δ) Η ένδειξη του κλάδου της βάσης δεδομένων στο 
οποίο περιλαμβάνεται ο συναλλασσόμενος, σύμφωνα με 
την παραγ. 3 του παρόντος άρθρου. 

ε) Οι συνολικές ποσότητες νωπών οπωροκηπευτικών 
κατά προϊόν που έγιναν αντικείμενο συναλλαγών από το 
συναλλασσόμενο κατά την προηγούμενη τριετή εμπορι¬ 
κή περίοδο. 

στ) Οι διαπιστώσεις των «Οργανισμών Ελέγχου» της 
παραγ. 1 στοιχ. β του άρθρου 2 της παρούσας απόφασης 
κατά τους ελέγχους που πραγματοποιούνται και αφο- 
ρούντον συναλλασσόμενο. 

ζ) Οι επί μέρους μηχανολογικές γραμμές τυποποιητη- 
ρίων - συσκευαστηρίων και η δυναμικότητά των. Η χωρη¬ 
τικότητα των αποθηκευτικών ή/και των ψυκτικών εγκατα¬ 
στάσεων για τα προϊόντα. 

η) Άλλες σχετικές πληροφορίες που θα κριθούν συ¬ 
μπληρωματικές από την Υπηρεσία. 

Άρθρο 4 

Στοιχεία, Πληροφορίες, Δικαιολογητικά και 
διαδικασία εγγραφής στη βάση δεδομένων 

1. Για τους συναλλασσόμενους που περιλαμβάνονται 
στο στοιχείο α) της παραγρ. 3 του άρθρου 3 της παρού¬ 
σας απόφασης, απαιτούνται τα δικαιολογητικά και ακο¬ 
λουθείται η διαδικασία που περιλαμβάνεται στο άρθρο 4 
του Π.Δ. 326/98, όπως τροποποιήθηκε με το άρθρο 2 του 
Π.Δ. 298/00 για την εγγραφή στο «Μητρώο Εμπόρων» το 
οποίο μετά την κατάργηση του ΚΑΝ (ΕΚ) 2251/92 της Επι¬ 
τροπής, ενσωματώνεται στη βάση δεδομένωντων συναλ- 
λασσομένων, και ακολουθεί στο εξής τις διατάξεις του 
ΚΑΝ (ΕΚ) 1148/01 της Επιτροπής. 

Ο αριθμός καταχώρησης στο μητρώο που προβλέπεται 
στην παράγ. 2 του άρθρου 4 του Π.Δ. 326/98, όπως τρο¬ 
ποποιήθηκε με το άρθρο 2 του Π.Δ. 298/00, αντικαθίστα¬ 
ται από τον αριθμό εγγραφής στη βάση δεδομένων. 

Οι αιτήσεις που έχουν υποβληθεί για την εγγραφή στο 
Μητρώο Εμπόρων και οι ενέργειες της διοίκησης επί των 
αιτήσεων που έχουν μέχρι σήμερα ακολουθηθεί, αποτε¬ 
λούν ενέργειες για την εγγραφή στη βάση δεδομένων και 
δεν επαναλαμβάνονται. 

2. Για τους συναλλασσόμενους που περιλαμβάνονται 
στα στοιχεία β, γ και ε της παρ. 3 του άρθρου 3 της πα¬ 
ρούσας απόφασης, απαιτούνται τα δικαιολογητικά που 
περιλαμβάνονται στην παράγ. 1, στοιχεία Β), Γ), Δ), Ε) και 
ΣΤ) του άρθρου 4 του Π.Δ. 326/98 όπως τροποποιήθηκε 
με το άρθρο 2 του Π.Δ. 298/00, ενώ ακολουθείται η διαδι¬ 
κασία της παραγ. 2 του ίδιου άρθρου. 

3. Για τους συναλλασσόμενους που περιλαμβάνονται 
στο στοιχείο δ) της παραγ. 3 του άρθρου 3 της παρούσας 

απόφασης απαιτούνται τα δικαιολογητικά που περιλαμ¬ 
βάνονται στην παραγ. 1, στοιχεία Δ) και Ε), του άρθρου 4 
του Π.Δ. 326/98, όπως τροποποιήθηκε με το άρθρο 2 του 
Π.Δ. 298/00, ενώ ακολουθείται η διαδικασία της παραγ. 2 
του ιδίου άρθρου. Επιπλέον, για τους συναλλασσόμε¬ 
νους που διαθέτουν προϊόντα στις Λαϊκές αγορές, απαι¬ 
τείται και αντίγραφο της άδειας του συναλλασσόμενου 
που έχει εκδώσει το Ταμείο Λαϊκών Αγορών ή η αρμόδια 
Νομαρχιακή Αυτ/ση. 

4. Η ανανέωση της εγγραφής στη βάση δεδομένων 
πραγματοποείται με τη διαδικασία του άρθρου 5 του Π.Δ. 
326/98 όπως τροποποιήθηκε με το άρθρο 3 του Π.Δ. 
298/00. 

5. Η ανανέωση του αριθμού εγγραφής στη βάση δεδο¬ 
μένων ή και η διαγραφή του συναλλασσόμενου από αυτή, 
πραγματοποιείται με τη διαδικασία του άρθρου 6του Π.Δ. 
326/98. 

Άρθρο 5 

Υποχρεώσεις των συναλλασσομένων 

Κάθε συναλλασσόμενος, σύμφωνα με την παρούσα 
απόφαση, που είναι εγγεγραμμένος στη βάση δεδομένων 
έχει τις ακόλουθες υποχρεώσεις: 

1. Να πραγματοποιεί δραστηριότητες που περιλαμβά¬ 
νονται στο δεύτερο εδάφιο της παρ. 1 του άρθρου 3 του 
ΚΑΝ (ΕΚ) 1148/01 της Επιτροπής. 

2. Να γνωστοποιεί εγγράφως στην αρμόδια Δ/νση Γε¬ 
ωργίας - Αγροτικής Ανάπτυξης της Νομ/κής Αυτ/σης της 
έδρας του κάθε μεταβολή της νομικής και πραγματικής 
κατάστασης στοιχείων που έχουν καταχωρηθεί στη βάση 
δεδομένων εντός δέκα (10) ημερών από τη μεταβολή. 

3. Να εφαρμόζει τις προδιαγραφές εμπορίας που έχουν 
καθοριστεί γενικά και ειδικά για τα προϊόντα του άρθρου 

1 της εν λόγω Απόφασης και κατ’ εφαρμογή του άρθρου 

2 του ΚΑΝ (ΕΚ) 2200/96 ή κατ’ εφαρμογή της εθνικής νο¬ 
μοθεσίας. 

4. Να καταβάλλειτη δαπάνη του κρατικού σήματος σύμ¬ 
φωνα με το άρθρο 12 του Ν .Δ. 3999/1958 (ΦΕΚ 230/Α), για 
όσους συναλλασσομένους υπάγονται στην υποχρέωση 
αυτή. 

5. Να μην παρακωλύει καθ’ οιονδήποτε τρόπο τη διε¬ 
νέργεια των ελέγχων τήρησης των προδιαγραφών εμπο¬ 
ρίας των προϊόντων που κατέχει σε οποιαδήποτε στάδιο 
εμπορίας στην οποία συ μπεριλαμβάνεται και η μεταφορά 
τους. 

6. Να συνεργάζεται με τους οργανισμούς ελέγχου 
(Δ/νσεις Γεωργίας - Αγροτικής Ανάπτυξης των Νομ. 
Αυτ/σεων και Π.Κ.Π.Φ & Π.Ε.) και να διευκολύνει τη διε¬ 
νέργεια των ελέγχων. 

7. Να αναγράφει με ευανάγνωστα, ανεξίτηλα και εξωτε- 
ρικώς ορατά γράμματα στα μέσα συσκευασίας των προϊ¬ 
όντων του, εκτός των άλλων ενδείξεων που απαιτούνται 
από τη νομοθεσία επισήμανσης και τον αριθμό εγγραφής 
στη βάση δεδομένων. 

8. Να φροντίζει ώστε τα φορτία που διακινεί να συνο¬ 
δεύονται με πιστοποιητικό καταλληλότητας σχετικά με 
την τήρηση των προδιαγραφών ποιότητος στην εμπορία, 
στις περιπτώσεις που εκδίδεται πιστοποιητικό. 

9. Να παρέχει τις πληροφορίες και τα στοιχεία που κρί- 
νονται απαραίτητα από τις αρχές για την κατάρτιση και 
ενημέρωση της βάσης δεδομένων, καθώς και για την εξυ¬ 
πηρέτηση των ελέγχων που ζητούνται από τις Αρμόδιες 
Αρχές. 


Άρθρο 6 

Έλεγχος καταλληλότητας στην Εσωτερική Αγορά 

1. Στην αγορά διενεργούνται δειγματοληπτικοί έλεγχοι 
τήρησης των προδιαγραφών εμπορίας των προϊόντων 
που κατέχονται από τους συναλλασσόμενους σε οποιο- 
δήποτε στάδιο εμπορίας, συμπεριλαμβανομένηςτης με¬ 
ταφοράς τους. 

2. Οι έλεγχοι καταλληλότητας ως προςτις κοινοτικές προ¬ 
διαγραφές εμπορίας για τα νωπά οπωροκηπευτικά είναι: 

α) Οι κανονικοί δειγματοληπτικοί έλεγχοι. 

Όλοι οι έμποροι, οι οποίοι πρόκειται να τυποποιήσουν - 
συσκευάσουν Ν.Ο. για την εσωτερική αγορά αναγγέλ¬ 
λουν εγκαίρως (τουλάχιστον 24 ώρες πριν) στις Δ/νσεις 
Γεωργίας - Αγροτικής Ανάπτυξης που υπάγονται τον τό¬ 
πο και το χρόνο (διάρκεια) τυποποίησης, προκειμένου οι 
υπηρεσίες να προβούν σε έλεγχο τήρησης εμπορικών 
ποιοτικών προδιαγραφών και να εκδώσουν τα πιστοποιη¬ 
τικά καταλληλότητας. Οι αναγγελίες γίνονται εγγράφως 
και μπορεί να αποστέλλονται και με τηλεομοιοτυπία (ΡΑΧ) 
ή ηλεκτρονικό ταχυδρομείο (θ-ηηαΜ). 

β) Οι έκτακτοι έλεγχοι 

Τα Π.Κ.Φ.Π. & Π.Ε. συγκροτούν & οργανώνουν διμελή 
κλιμάκια ελέγχων αποτελούμενα από ελεγκτές των και 
προβαίνουν σε εκτάκτους τυχαίους δειγματοληπτικούς 
ελέγχους καταλληλότητας των προδιαγραφών εμπορίας 
και σε όλα τα στάδια της εμπορίας και μεταφοράς των 
προϊόντων. 

3. Τα στάδια εμπορίας στα οποία επικεντρώνεται ο 
έλεγχος, τα κύρια σημεία ελέγχου καθώς και η συχνότη¬ 
τα των ελέγχων για τους συναλλασσόμενους που περι¬ 
λαμβάνονται σε κάθε κατηγορία εμπόρων της βάσης δε¬ 
δομένων του άρθρου 3 παραγ. 3 της παρούσας απόφα¬ 
σης, καθορίζονται ως εξής: 

α) Για τις αποστολές προς άλλα κράτη μέλη: 

- Τα κύρια σημεία ελέγχου αποτελούν τα σημεία φόρ- 
τωσης του προϊόντος (συσκευαστήριο, χώρος αποθήκευ¬ 
σης ή συντήρησης κ.λπ). 

- Η συχνότητα των ελέγχων καθορίζεται στο 60% κατ’ 
ελάχιστον, επί των αποστολών προς τις χώρες ΚΜ της 

Ε.Ε. 

- Οι έκτακτοι τυχαίοι έλεγχοι καθορίζονται μετά από συ¬ 
νεργασία των Οργανισμών Ελέγχου και κατ’ ελάχιστο 3% 
επί του συνόλου των αποστολών. 

β) Για τις παραλαβές: 

- Η συχνότητα των κανονικών δειγματοληπτικών ελέγ¬ 
χων καθορίζεται στο 10% των παραλαβών από χώρες μέ¬ 
λη της Ε.Ε., κατ’ ελάχιστο. 

- Οι έκτακτοι έλεγχοι καθορίζονται από τους Οργανι¬ 
σμούς Ελέγχου, έπειτα από συνεργασία των και κατ’ ελά¬ 
χιστον 3% επί των συνολικών παραλαβών. 

γ) Για το εμπόριο στην εγχώρια αγορά: 

I. Έμποροι χονδρικής (Α & Β) 

- Οι έλεγχοι θα επικεντρώνονται στα σημεία φόρτωσης 
του τόπου παραγωγής του προϊόντος και στις χονδρικές 
αγορές πώλησης. 

- Η συχνότητα των κανονικών δειγματοληπτικών ελέγ¬ 
χων καθορίζεται στο 5% συνολικά επί των διακινουμένων 
ποσοτήτων κατ’ ελάχιστο. 

- Οι έκτακτοι έλεγχοι καθορίζονται από τους αρμόδιους 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15631 


κατά περίπτωση Οργανισμούς Ελέγχου έπειτα από συ¬ 
νεργασία των και θα είναι 1 % συνολικά επί των διακινου- 
μένων ποσοτήτων κατ' ελάχιστο. 

II. Έμποροι λιανικής (Α & Β) 

- Οι έλεγχοι επικεντρώνονται στο στάδιο έκθεσης προς 
πώληση. Τα κύρια σημεία ελέγχου είναι τα δυρθΓ ΜαιΈθΙε, 
οπωροπωλεία, καταστήματα λιανικής, λαϊκές αγορές και 
τα περιστασιακά σημεία πώλησης. Η συχνότητα των κα¬ 
νονικών δειγματοληπτικών ελέγχων κατ’ ελάχιστο θα εί¬ 
ναι 5% επί του συνόλου των εμπόρων λιανικής πώλησης. 

- Οι έκτακτοι έλεγχοι καθορίζονται από τους αρμόδιους 
κατά περίπτωση οργανισμούς ελέγχου έπειτα από συ¬ 
νεργασία των και θα είναι 1 % επί του συνόλου των εμπό¬ 
ρων λιανικής πώλησης κατ’ ελάχιστο. 

4. Σε περίπτωση που από τους ελέγχους προκύψουν 
σημαντικές παρατυπίες για κάποιο συναλλασσόμενο, η 
αρμόδια Δ/νση Γεωργίας - Αγροτικής Ανάπτυξης της Νο¬ 
μαρχιακής Αυτ/σης, σε συνεργασία με το Π.Κ.Π.Φ. & Π.Ε. 
στο οποίο υπάγεται δύναται να αυξάνει τη συχνότητα 
ελέγχων για τον συναλλασσόμενο αυτό. 

5. Συναλλασσόμενοι οι οποίοι είναι εγγεγραμμένοι στη 
βάση δεδομένων και οι οποίοι έχουν τις προϋποθέσεις 
της παραγ. 3 του άρθρου 4 του ΚΑΝ (ΕΚ) 1148/2001 της 
Επιτροπής, μπορούν να υποβάλλουν αίτηση στη Δ/νση 
Γ εωργίας - Αγροτικής Ανάπτυξης της Νομ. Αυτ/σης στην 
οποία υπάγονται, προκειμένου να απαλλαγούν από τον 
έλεγχο καταλληλότητας στο στάδιο της αποστολής. 

Η αίτηση συνοδεύεται από: 

α) Τον αριθμό εγγραφής στη βάση δεδομένων, σύμφω¬ 
να με την παραγ. 4 του άρθρου 3 της παρούσας απόφα¬ 
σης. 

β) Το ονοματεπώνυμο και λοιπά στοιχεία των υπευθύ¬ 
νων για τον έλεγχο που διαθέτει ο συναλλασσόμενος, με 
επίσημο αποδεικτικό της επαγγελματικής τους κατάρτι¬ 
σης. 

γ) Την περιγραφή του μηχανολογικού εξοπλισμού 
(αριθμός γραμμών τυποποίησης κατά προϊόν ή ομάδες 
προϊόντων) που διαθέτει ο συναλλασσόμενος για την δια¬ 
λογή - τυποποίηση και τη συσκευασία των προϊόντων κα¬ 
θώς και για την πρόψυξη και συντήρηση για όσα οπωρο¬ 
κηπευτικά απαιτείται. 

δ) Υπεύθυνη Δήλωση του Ν. 1599/1986 ότι ο συναλλασ¬ 
σόμενος θα διαθέτει βιβλίο το οποίο θα θεωρείται από το 
Π.Κ.Π.Φ. & Π.Ε. της περιοχής του στο οποίο καταγράφο¬ 
νται όλες οι εργασίες ελέγχου καταλληλότητας που θα 
πραγματοποιεί όπου προβλέπεται. 

Η αίτηση εξετάζεται από την αρμόδια Δ/νση Γεωργίας - 
Αγροτικής Ανάπτυξης της Νομ. Αυτ/σης, η οποία εισηγεί- 
ται σχετικά προς το Π.Κ.Π.Φ. & Π.Ε. προκειμένου αυτό να 
αποφασίσει για την έγκριση ή απόρριψη της αίτησης. 

Σε περίπτωση απορριπτικής απόφασης του Π.Κ.Π.Φ. & 
Π.Ε. ο ενδιαφερόμενος έχει δικαίωμα προσφυγής στην 
Δ/νση Μ.Τ. & Π.Ε. του Υπουργείου Γεωργίας, όπου η αί¬ 
τησή του κρίνεται οριστικά από την δευτεροβάθμια επι¬ 
τροπή της 313312/25.1.1994 Κ.Υ.Α (ΦΕΚ 52/Β/28.1.94) 
όπως τροποποιήθηκε με την 400754/22.11.2000 Κ.Υ.Α. 
(ΦΕΚ 1511 /Β/14.12.2000). 

Η έγκριση χορηγείται για ανανεώσιμη περίοδο μέχρι 
τριών (3) ετών και ο συναλλασσόμενος αποκτά το δικαίω¬ 
μα χρήσης σε κάθε μέσο συσκευασίας της ένδειξης που 
περιλαμβάνεται στο λογότυπο του Παραρτήματος III του 
ΚΑΝ (ΕΚ) 1148/2001 της Επιτροπής όπωςτροποποιήθηκε 
από τον ΚΑΝ (ΕΚ) 2379/2001. 


Όταν τα αρμόδια ελεγκτικά όργανα διαπιστώσουν κατά 
τους ελέγχους, ότι ο συναλλασσόμενος δεν παρέχει πλέ¬ 
ον επαρκείς εγγυήσεις σταθερού και υψηλού ποσοστού 
καταλληλότητας ή εφόσον δεν πληρούνται πλέον οι προ¬ 
ϋποθέσεις που αναφέρονται στην παραγ. 3 του άρθρου 4 
του ΚΑΝ (ΕΚ) 1148/2001 της Επιτροπής, τότε το αρμόδιο 
Π.Κ. Π.Φ. & Π.Ε. εισηγείται με πλήρη αιτιολόγηση προς τη 
Δ/νση Μ.Τ. & Π.Ε. την ανάκληση χρήσης του λογοτύπου 
που του έχει χορηγηθεί η οποία αποφασίζει σχετικά. 

Στην περίπτωση που η Δ/νση Μ.Τ. & Π.Ε. αποφασίσει 
την ανάκληση χρήσης του λογοτύπου, ο συναλλασσόμε¬ 
νος δύναται εντός προθεσμίας δέκα (10) εργασίμων ημε¬ 
ρών από την κοινοποίηση της απόφασης να προσφύγει 
στην δευτεροβάθμια επιτροπή η οποία προβλέπεται από 
την ΚΥΑ υπ’ αριθμ. 313312/25.1.1994 όπωςτροποποιήθη¬ 
κε με την ΚΥΑ υπ’ αριθμ. 400754/22.11.2000 η οποία κρί¬ 
νει οριστικά για τη χρήση ή μη του λογοτύπου. 

Άρθρο 7 

Έλεγχος καταλληλότητας στο στάδιο της εξαγωγής 

1. Τα προϊόντα, που πρόκειται να εξαχθούν προς τρίτες 
χώρες, υπόκεινται σε έλεγχο καταλληλότητας ότι είναι 
σύμφωνα προς τις προδιαγραφές εμπορίας. 

2. Ο έλεγχος στο στάδιο της εξαγωγής είναι καθολικός 
και πραγματοποιείται από την αρμόδια Δ/νση Γ εωργίας - 
Αγροτικής Ανάπτυξης της Νομ. Αυτ/σης, του σημείου 
φόρτωσης του τελικού φορτίου προς εξαγωγή, όπου γί¬ 
νεται ο έλεγχος. 

3. Η αρμόδια Δ/νση Γεωργίας - Αγροτικής Ανάπτυξης 
της Νομ. Αυτ/σης, ενεργώντας στα πλαίσια του άρθρου 2 
της παρούσης απόφασης, εκδίδει το πιστοποιητικό κα¬ 
ταλληλότητας που προβλέπεται στο Παράρτημα I του 
ΚΑΝ (ΕΚ) 1148/2001 της Επιτροπής, για κάθε παρτίδα 
προϊόντος που προορίζεται να εξαχθεί μετά το πέρας των 
εργασιών ελέγχου. 

4. Οι συναλλασσόμενοι που πληρούντους όρους εφαρ- 
μογήςτωνδιατάξεωντηςπαραγ. 3του άρθρου 4του ΚΑΝ 
(ΕΚ) 1148/2001 και έχουν εγκριθεί αρμοδίως μπορούν να 
υποβάλλουν αίτηση στη Δ/νση Γ εωργίας - Αγροτικής Ανά¬ 
πτυξης της Νομ. Αυτ/σης στην οποία υπάγονται, προκει¬ 
μένου να μη υποβάλλονται τα προϊόντα τους σε καθολικό 
έλεγχο καταλληλότητας στο στάδιο της εξαγωγής. 

Η αίτηση συνοδεύεται από τα δικαιολογητικά και εγκρί- 
νεται ή απορρίπτεται όπως καθορίζονται στην παραγ. 5 
του άρθρου 6 της παρούσης απόφασης. 

Σε περίπτωση που η αίτηση του συναλλασσομένου 
εγκρίνεται, τα ελάχιστα ποσοστά των εξαγωγών που υπό- 
κεινται σε έλεγχο καταλληλότητας είναι 5%. 

5. Προκειμένου η διασάφηση εξαγωγής να γίνεται δε¬ 
κτή από τις τελωνειακός αρχές πρέπει τα αποστελλόμενα 
προς τρίτες χώρες φορτία να συνοδεύονται είτε από το 
πιστοποιητικό καταλληλότητας που προβλέπεται στην 
παραγ. 3 του παρόντος άρθρου, είτε με βεβαίωση της αρ¬ 
μόδιας Δ/νσης Γ εωργίας - Αγροτικής Ανάπτυξης της Νομ. 
Αυτ/σης, ότι οι σχετικές παρτίδες προϊόντων που αφορά 
η διασάφηση και οι οποίες απαριθμούνται, εμπίπτουν στις 
διατάξεις της παραγ. 4 του παρόντος άρθρου. 

Άρθρο 8 

Έλεγχος καταλληλότητας στο στάδιο της εισαγωγής 

1. Πριν εκτελωνιστούν τα προϊόντα προκειμένου να τε¬ 
θούν σε ελεύθερη κυκλοφορία στην εσωτερική αγορά 
υπόκεινται σε έλεγχο καταλληλότητας όλων των αποστο- 

λών με την έννοια του παραρτήματος IV του ΚΑΝ (ΕΚ) 
1148/2001, με την επιφύλαξη της παραγ. 5 του παρόντος 
άρθρου και της παρ.4 του άρθρου 6 του ΚΑΝ (ΕΚ) 
1148/2001. 

2. Οι εισαγωγείς είναι υποχρεωμένοι να ανακοινώνουν 
στις αρμόδιες Δ/νσεις Γεωργίας - Αγροτικής Ανάπτυξης 
του τόπου εκτελωνισμού τοντόπο και το χρόνο που θα λά¬ 
βει χώρα ο έλεγχος καταλληλότητας και ο εκτελωνισμός. 
Η αναγγελία γίνεται εγγράφως και αποστέλλεται με τηλε¬ 
ομοιοτυπία (ΡΑΧ), μαζί με όλες τις απαραίτητες πληρο¬ 
φορίες που διευκολύνουν την εκτέλεση των ελέγχων. 

3. Η αρμόδια Δ/νση Γεωργίας - Αγροτικής Ανάπτυξης 
προβαίνει στον έλεγχο καταλληλότητας του προϊόντος 
και εκδίδει το πιστοποιητικό καταλληλότητας ή βιομηχα¬ 
νικού προορισμού που προβλέπεται στο παράρτημα I του 
ΚΑΝ (ΕΚ) 1148/2001, ξεχωριστά για κάθε παρτίδα ή και 
συνολικά για όλες τις παρτίδες, αλλά πρέπει να απαριθ- 
μούνται ξεχωριστά κάθε παρτίδα στο ίδιο πιστοποιητικό. 

4. Η αρμόδια Δ/νση Γεωργίας - Αγροτικής Ανάπτυξης 
ενημερώνει την τελωνειακή αρχή εγγράφως ότι οι σχετι¬ 
κές παρτίδες ή αποστολές έχουν αποτελέσει αντικείμενο 
έκδοσης πιστοποιητικού καταλληλότητας ή βιομηχανι¬ 
κού προορισμού διαφορετικά δεν εγκρίνεται από την τε- 
λωνειακή αρχή η θέση σε ελεύθερη κυκλοφορία του προϊ¬ 
όντος. 

5. Η αναγνώριση ελέγχων καταλληλότητας που πραγ¬ 
ματοποιούν οι τρίτες χώρες πριν από την εισαγωγή στην 
Κοινότητα θα ακολουθείτην διαδικασία του Άρθρου 7 του 
ΚΑΝ (ΕΚ) 1148/2001. 

- Προκειμένου να αναγνωρίζονται οι εργασίες ελέγχου 
καταλληλότητας που πραγματοποιεί τρίτη χώρα πριν από 
την εισαγωγή προϊόντων στη χώρα μας και να μην απαι¬ 
τείται η πραγματοποίηση καθολικών ελέγχων κατά το 
στάδιο της εισαγωγής, πρέπει η τρίτη χώρα να περιλαμ¬ 
βάνεται στον κατάλογο των αναγνωρίσεων που έχουν πα¬ 
ρασχεθεί στις τρίτες χώρες από την Κοινότητα και έχει 
δημοσιευτεί στην Επίσημη Εφημερίδα των Ευρωπαϊκών 
Κοινοτήτων, σειρά Ο. 

- Συναλλασσόμενος που εισάγει προϊόντα από τρίτη χώ¬ 
ρα η οποία περιλαμβάνεται στον κατάλογο που αναφέρε- 
ται στο δεύτερο εδάφιο της παραγ. 5 του παρόντος άρ¬ 
θρου, οφείλει πριν την εισαγωγή να προσκομίσει στην 
Δ/νση Γεωργίας - Αγροτικής Ανάπτυξηςτης Νομ. Αυτ/σης 
του τόπου εισαγωγής το πιστοποιητικό που προβλέπεται 
στο δεύτερο εδάφιο της παραγ. 3 του άρθρου 7 του ΚΑΝ 
(ΕΚ) 1148/01 της Επιτροπής, σε επίσημη μετάφραση στην 
Ελληνική γλώσσα. 

Η Δ/νση Γ εωργίας - Αγροτικής Ανάπτυξης, είτε προβαί¬ 
νει στον έλεγχο καταλληλότητας των προς εισαγωγή 
προϊόντων στα πλαίσια της παραγ. 3 του παρόντος άρ¬ 
θρου, είτε προβαίνει στη θεώρηση του πιστοποιητικού κα¬ 
ταλληλότητας που έχει εκδώσει η τρίτη χώρα. 

- Το ελάχιστο ποσοστό ελέγχου καταλληλότητας στο 
στάδιο της εισαγωγής, σύμφωνα με την παραγ.5 του άρ¬ 
θρου 7 του ΚΑΝ (ΕΚ) 1148/01 της Επιτροπής ορίζεται στο 
10% των ποσοτήτων για κάθε τρίτη χώρα. 

Στην περίπτωση που από τους ελέγχους προκύψουν 
σημαντικές παρατυπίες, η αρμόδια Δ/νση Γεωργίας - 
Αγροτικής Ανάπτυξης της Ν.Α ενημερώνει άμεσα το Π.Κ. 
Π.Φ. & Π.Ε. του Υπουργείου Γεωργίας, ενώ αυξάνει κατά 
την κρίση της το ελάχιστο ποσοστό ελέγχου για τη συ¬ 
γκεκριμένη τρίτη χώρα. 

- Η αρμόδια τελωνειακή υπηρεσία εγκρίνει την εισαγω¬ 


γή των προϊόντων, κατ’ εφαρμογή του άρθρου 7 του ΚΑΝ 
(ΕΚ) 1148/01 της Επιτροπής, μόνο εφόσον συνοδεύονται, 
είτε από πιστοποιητικό καταλληλότητας της τρίτης χώ¬ 
ρας θεωρημένο από την αρμόδια Δ/νση Γεωργίας - Αγρο¬ 
τικής Ανάπτυξης είτε από πιστοποιητικό καταλληλότητας 
που έχει εκδώσει η αρμόδια Δ/νση Γ εωργίας - Αγροτικής 
Ανάπτυξης. 

Τα Π.Κ. Π.Φ. & Π.Ε., το αργότερο εντός του μήνα που 
ακολουθεί το σχετικό τρίμηνο, διαβιβάζουν στη Δ/νση 
Μ.Τ. και Π.Ε. τα στοιχεία συγκεντρωτικά για κάθε τρίμηνο 
που αναφέρονται στο άρθρο 7 παρ. 6 του ΚΑΝ (ΕΚ) 
1148/2001 για τις Διευθύνσεις Γεωργίας-Αγροτικής Ανά¬ 
πτυξης της περιφέρειας δικαιοδοσίας τους, προκειμένου 
να αποσταλούν στην Επιτροπή της Ευρωπαϊκής Ένωσης. 

Άρθρο 9 

Προϊόντα που προορίζονται για βιομηχανική μεταποίηση 

1. Τα οπωροκηπευτικά που αναφέρονται στην παραγ. 1 
του άρθρου 8 του ΚΑΝ (ΕΚ) 1148/01 και εξάγονται προς 
τρίτες χώρες ή εισάγονται από τρίτες χώρες με προορι¬ 
σμό τη βιομηχανική μεταποίηση, υπόκεινται σε έλεγχο κα¬ 
τά το στάδιο της εξαγωγής ή κατά το στάδιο της εισαγω¬ 
γής αντίστοιχα. 

2. Οι Δ/νσεις Γεωργίας - Αγροτικής Ανάπτυξης της Νο¬ 
μαρχιακής Αυτ/σης του τόπου εξαγωγής ή τόπου εισα¬ 
γωγής ελέγχουν ότι τηρούνται οι ειδικές διατάξεις σή¬ 
μανσης της παραγ. 4 του άρθρου 8του ΚΑΝ (ΕΚ) 1148/01 
της Επιτροπής και εκδίδουν το πιστοποιητικό βιομηχανι¬ 
κού προορισμού που προβλέπεται στο παράρτημα II του 
ίδιου κανονισμού για τα εξαγόμενα ή εισαγόμενα προϊό¬ 
ντα, αντίστοιχα κατά το στάδιο της εξαγωγής ή κατά το 
στάδιο της εισαγωγής. 

3. Ο συναλλασσόμενος που προτίθεται να εισάγει στη 
χώρα μας Ν.Ο. από τρίτες χώρες για βιομηχανική μετα¬ 
ποίηση υποχρεούται να ανακοινώνει στην Δ/νση Γ εωρ¬ 
γίας - Αγροτικής Ανάπτυξης του τόπου εκτελωνισμού 
εγκαίρως και εγγράφως με τηλεομοιοτυπία (ΡΑΧ) τον 
χρόνο του εκτελωνισμού μαζί με όλες τις απαραίτητες 
πληροφορίες που διευκολύνουν τον έλεγχο και την έκδο¬ 
ση του πιστοποιητικού βιομηχανικού προορισμού. 

Οι Δ/νσεις Γεωργίας - Αγροτικής Ανάπτυξης διαβιβά¬ 
ζουν άμεσα από ένα αντίγραφο του πιστοποιητικού βιο¬ 
μηχανικού προορισμού στη Δ/νση Γεωργίας Αγροτικής 
Ανάπτυξης του τόπου μεταποίησης (για έλεγχο των ερ¬ 
γασιών μεταποίησης) καθώς και στην Δ/νση Μ.Τ. & Π.Ε 
του Υπουργείου Γεωργίας. 

Η Επιχείρηση μεταποίησης αποστέλλει μετά την μετα¬ 
ποίηση το πιστοποιητικό συμπληρωμένο, υπογεγραμμέ¬ 
νο και σφραγισμένο στην Δ/νση Γ εωργίας - Αγροτικής 
Ανάπτυξης του τόπου μεταποίησης. 

Στην περίπτωση εισαγωγής Ν.Ο. τα οποία θα αποστα¬ 
λούν στην συνέχεια για βιομηχανική μεταποίηση σε άλλο 
ΚΜ η Δ/νση Γ εωργίας - Αγροτικής Ανάπτυξης του τόπου 
εκτελωνισμού αποστέλλει άμεσα με τηλεομοιοτυπία 
(ΡΑΧ) στη Δ/νση Μ.Τ. & Π.Ε. του Υπουργείου Γεωργίας το 
πιστοποιητικό βιομηχανικού προορισμού, η οποία με την 
σειρά της το διαβιβάζει άμεσα στην αρχή συντονισμού 
του ΚΜ όπου θα πραγματοποιηθεί η βιομηχανική μετα¬ 
ποίηση. 

4. Ο συναλλασσόμενος που προτίθεται να εξάγει προς 
τρίτες χώρες Ν.Ο. για βιομηχανική μεταποίηση υποχρε- 
ούται να ανακοινώνει στην Δ/νση Γεωργίας - Αγροτικής 
Ανάπτυξης του τόπου της έδρας της επιχείρησής του 

εγκαίρως και εγγράφως με τηλεομοιοτυπία (ΡΑΧ) τον 
χρόνο της φόρτωσης με όλες τις απαραίτητες πληροφο¬ 
ρίες που διευκολύνουν τον έλεγχο και την έκδοση του πι¬ 
στοποιητικού βιομηχανικού προορισμού. 

Οι Δ/νσεις Γεωργίας - Αγροτικής Ανάπτυξης διαβιβά¬ 
ζουν άμεσα το πιστοποιητικό βιομηχανικού προορισμού 
στηνΔ/νση Μ.Τ. & Π.Ε. του Υπουργείου Γεωργίας. 

Ο συναλλασσόμενος υποχρεούται μετά το πέρας της 
εξαγωγής να προσκομίσει εντός τριών μηνών στη Δ/νση 
Μ.Τ.&Π.Ε.του Υπ. Γεωργίας πιστοποιητικό από την αρμό¬ 
δια Υπηρεσία της τρίτης χώρας στην οποία έγινε η εξα¬ 
γωγή στο οποίο να αναφέρεται ότιτο εξαγχθέν προϊόν για 
μεταποίηση παρελήφθη από την επιχείρηση η οποία ανα¬ 
φερόταν στο πιστοποιητικό βιομηχανικού προορισμού 
και ότι έγινε η μεταποίηση. 

5. Για τα Ν. Ο. εγχώριας παραγωγής που διακινούνται με 
προορισμό τη βιομηχανική μεταποίηση στο χώρο της Κοι¬ 
νότητας, θα ακολουθείται η εξής διαδικασία: 

Ο έμπορος που προτίθεται να προβεί σε αποστολές, 
ανακοινώνει εγκαίρως και εγγράφως προς την αρμόδια 
Δ/νση Γεωργίας - Αγροτικής Ανάπτυξης τον τόπο παρα¬ 
γωγής, τον χρόνο και τον τρόπο φόρτωσης των αποστο¬ 
λών. 

Η Δ/νση Γεωργίας - Αγροτικής Ανάπτυξης εκδίδει για 
κάθε αποστολή πιστοποιητικό βιομηχανικού προορισμού 
όπως του Παραρτήματος II του ΚΑΝ (ΕΚ) 1148/2001, ένα 
αντίγραφο του οποίου συνοδεύει το φορτίο και ένα απο- 
στέλλεται προς την αρμόδια αρχή συντονισμού του ΚΜ 
όπου θα πραγματοποιηθεί η βιομηχανική μεταποίηση με 
κοινοποίηση στη Δ/νση Μ.Τ. & Π.Ε. ή στηνΔ/νση Γ εωργίας 
- Αγροτικής Ανάπτυξης της χώρας μας στο χώρο ευθύνης 
της οποίας θα γίνει η μεταποίηση. 

Μετά από την μεταποίηση του προϊόντος η αρμόδια 
Δ/νση Γεωργίας-Αγροτικής Ανάπτυξης του τόπου βιομη¬ 
χανικής μεταποίησης επιστρέφει δεόντως θεωρημένο 
(θέση 11) το αντίγραφο πιστοποιητικού στην αρμόδια 
Δ/νση Γεωργίας - Αγροτικής Ανάπτυξης που το εξέδωσε. 

Άρθρο 10 
Μέθοδοι ελέγχου 

1. Οι έλεγχοι καταλληλότητας που προβλέπονται στα 
άρθρα 6, 7 και 8 της παρούσας απόφασης εξαιρέσει αυ¬ 
τών που πραγματοποιούνται στο στάδιο της λιανικής πώ¬ 
λησης προς τον τελικό καταναλωτή πραγματοποιούνται 
σύμφωνα με τις μεθόδους που προβλέπονται στο παράρ¬ 
τημα IV του ΚΑΝ (ΕΚ) 1148/01 της Επιτροπής. 

2. Σε περίπτωση μη τήρησης των προδιαγραφών εμπο¬ 
ρίας η αρμόδια Δ/νση Γεωργίας - Αγροτικής Ανάπτυξης 
της Ν.Α. ανακοινώνει τη μη καταλληλότητα στον συναλ¬ 
λασσόμενο ή σε αντιπρόσωπό του. Τα εμπορεύματα που 
έχουν αποτελέσει αντικείμενο διαπίστωσης μη καταλλη¬ 
λότητας δεν μπορούν να μετακινηθούν χωρίς την έγκρισή 
της. 

Οι ελεγκτές των Δ/νσεων Γεωργίας - Αγροτικής Ανά¬ 
πτυξης των Νομ. Αυτ/σεων που διαπιστώνουν μη κατάλ¬ 
ληλα προϊόντα που εμπίπτουν στην παραγ. 3 του άρθρου 
9 του ΚΑΝ (ΕΚ) 1148/2001 της Επιτροπής εφαρμόζουν 
την διαδικασία που αναφέρεται σ’ αυτό. 

- Σε περίπτωση που είναι ακατάλληλα για ανθρώπινη κα¬ 
τανάλωση βάση κριτηρίων και ορίων που καθορίζονται 
από το Κοινοτικό και Εθνικό δίκαιο ή Διεθνείς Οργανι¬ 
σμούς, οδηγούνται σε απόσυρση από την αγορά ή κατα¬ 
στροφή ή επανεξαγωγή. 


Με απόφαση του Υπουργού Γεωργίας καθορίζονται οι 
λεπτομέρειες για τον τρόπο καιτη διαδικασία απόσυρσης 
ή καταστροφής ή επανεξαγωγής των. 

3. Οι αρμόδιες Δ/νσεις Γεωργίας - Αγροτικής Ανάπτυ¬ 
ξης των Νομ. Αυτ/σεων που διαπιστώνουν μη κατάλληλα 
προϊόντα τα οποία εμπίπτουν στις παραγρ. 1 και2του άρ¬ 
θρου 10 του ΚΑΝ (ΕΚ) 1148/2001 της Επιτροπής κοινο¬ 
ποιούν άμεσατις διαπιστώσεις τους στη Δ/νση Μ.Τ. & Π.Ε. 
του Υπουργείου Γεωργίας και τα Π.Κ.Π.Φ. & Π.Ε. προκει- 
μένου να ενημερωθούν οι αρμόδιες αρχές των ΚΜ που τα 
αφορούν, καθώς και οι αρμόδιες αρχές της Επιτροπής. 

Άρθρο 11 

Έλεγχος καταλληλότητας στο στάδιο λιανικής πώλησης 
στον τελικό καταναλωτή. 

Ο έλεγχος καταλληλότητας στο στάδιο της λιανικής 
πώλησης προς τον τελικό καταναλωτή πραγματοποιείται 
ως εξής: 

1. Καταγράφονται οι ποσότητες της προς έλεγχο παρ¬ 
τίδας προϊόντων που βρίσκονται κατά τον χρόνο του ελέγ¬ 
χου στο χώρο του σημείου της λιανικής πώλησης. 

2. Ο έλεγχος καταλληλότητας πραγματοποιείται σε 
αντιπροσωπευτικό δείγμα που λαμβάνεται κατά τύχη σε 
διάφορα σημεία των προς έλεγχο ποσοτήτων παρτίδας 
προϊόντων. 

3. Κατά τα λοιπά ακολουθείται η μέθοδος του Παραρ¬ 
τήματος IV του ΚΑΝ (ΕΚ) 1148/2001 της Επιτροπής. 

Άρθρο 12 

Κυρώσεις 

Στους παραβάτες των διατάξεωντης παρούσας εφαρμό¬ 
ζονται οι διατάξεις της Απόφασης του Υπουργού Γεωργίας 
313312/25.1.94 (ΦΕΚ 52/Β/28.1.94) όπως τροποποιήθηκε 
με την 400754/22.11.2000 (ΦΕΚ 1511/Β/14.12.2000) «Κυ¬ 
ρώσεις και διαδικασία επιβολής τους στα πλαίσια άσκησης 
ποιοτικού ελέγχου επί των νωπών οπωροκηπευτικών» μέ- 
χρις ότου συμπληρωθεί με ειδικό ποινολόγιο με απόφαση 
του Υπουργού Γ εωργίας που να είναι αναλογικό για τις διά¬ 
φορες κατηγορίες συναλλασσομένωντων άρθρων 6,7,8,9 
καθώς και για την αντιμετώπιση περιπτώσεωντου δεύτερου 
εδαφίου της παραγρ.2 του άρθρου 10 της εν λόγω Κ. Υ.Α. 

Άρθρο 13 

Ο Υπουργός Γεωργίας ρυθμίζει τεχνικές λεπτομέρειες 
εφαρμογήςτηςπαρούσηςκαιαυξομειώνειτοναριθμό και 
τα ποσοστά ελέγχων σύμφωνα με τις εκάστοτε διαμορ- 
φούμενες ανάγκες. 

Άρθρο 14 
Γ ενικές Διατάξεις 

1. Οι έμποροι με το πρόθεμα Β θα πρέπει να έχουν συ¬ 
νάψει συμφωνία (συμφωνητικό, τιμολόγιο αγοράς κ.λπ.) 
με εμπόρους με το πρόθεμα Α, και επί της συσκευασίας 
των διακινουμένων προϊόντων τους να φέρουν τόσο τον 
αριθμό εγγραφής τους στη βάση δεδομένων, όσο και τον 
αριθμό εγγραφής στην βάση δεδομένων του εμπόρου με 
το πρόθεμα Α. 

2. Πέραν από την υποχρεωτική σήμανση που προβλέ- 
πεται από την Κοινοτική και Εθνική νομοθεσία με την πα¬ 
ρούσα απόφαση υποχρεούται κάθε συναλλασσόμενος 
στον τομέα των νωπών οπωροκηπευτικών να αναγράφει 
επί της συσκευασίας τον αριθμό εγγραφής του στην βά¬ 
ση δεδομένων. 

3. Η ευθύνη τήρησης των προδιαγραφών εμπορίας τυ¬ 
ποποίησης και συσκευασίας των διαφόρων προϊόντων 
βαρύνει τον διαθέτοντα ή τον πωλούντα το προϊόν κατά 
τον χρόνο του ελέγχου. 

4. α) Η Δ/νση Μ.Τ. & Π.Ε. του Υπ. Γεωργίας διάτων ορ¬ 
γάνων της και σε συνεργασία με τις αρμόδιες Δ/νσεις της 
Γενικής Δ/νσης Φυτικής Παραγωγής εφ’ όσον κρίνεται 
απαραίτητο, στα πλαίσια της ασκήσεως της εποπτείας 
καιτης ορθής εφαρμογής του ΚΑΝ 1148/2001, δύναται να 
διενεργεί ελέγχους σε όλα τα στάδια εμπορίας των νω¬ 
πών οπωροκηπευτικών που περιγράφονται στην παρού¬ 
σα απόφαση. 

β) Τα Π.Κ.Π.Φ. & Π.Ε. συγκροτούν και συντονίζουν διμε- 
λή κλιμάκια ελέγχων αποτελούμενα από ελεγκτές των τα 
οποία διενεργούν έκτακτους, τυχαίους δειγματοληπτι¬ 
κούς ελέγχους καταλληλότητας των προδιαγραφών 
εμπορίας κατά την εισαγωγή και εξαγωγή και σε όλα τα 
στάδια εμπορίας και μεταφοράς των προϊόντων. 

5. Η δαπάνη που προκαλείται από τις διατάξεις της πα¬ 
ρούσας απόφασης θα βαρύνει τον προϋπολογισμό του 
Κ.Τ.Γ.Κ. και Δασών. 

6. Με απόφαση του Υπουργού Γεωργίας συγκροτείται 
Επιτροπή, έργο της οποίας θα είναι η παρακολούθηση 


της εφαρμογής της παρούσης, η καταγραφή των τυχόν 
προβλημάτων που θα προκύπτουν και η εισήγηση προς 
τον Υπ. Γεωργίας για επίλυση αυτών. Η Επιτροπή θα 
απαρτίζεται από υπηρεσιακούς παράγοντες του Υπουρ¬ 
γείου Γεωργίας, του Υπ. Ανάπτυξης - Γ.Γ. Εμπορίου, του 
ΕΦΕΤ και εκπροσώπους των συλλογικών φορέων που 
εμπλέκονται με την παραγωγή και εμπορία των νωπών 
οπωροκηπευτικών. 

7. Οι γεωπόνοι ποιοτικοί ελεγκτές, της Δ/νσης Μ.Τ. & 
Π.Ε. του Υπ. Γεωργίας, των Π.Κ.Π.Φ & Π.Ε. καιτωνΔ/νσε- 
ων Γεωργίας - Αγροτικής Ανάπτυξης θα είναι εφοδιασμέ¬ 
νοι με ειδικές ταυτότητες. 

Η παρούσα απόφαση ισχύει από την ημερομηνία της 
δημοσίευσής της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Αθήνα, 31 Ιουλίου 2003 

